Zaventem, 2 fassaadi, 4 tuba, 370 000.  See  maja oli minu jaoks 2. koht, aga Ericule väga ei meeldinud. Plussid: garaaž, korralik remont (maja sai valmis 2005, seinad värviti üle eelmine aasta). Värvid olid moodsad, trepp korralik, millel sai ikka kõndida kah. Hind on normaalne (kõigi teiste kõrval).  Miinused: alumisel korrusel oli põrandal must marmor, mulle meeldiks ikka puit rohkem. Toad olid suhteliselt väiksed (praegu ka natuke halvasti möbleeritud, mis muutis need veelgi väiksemaks). Lisaks, kui juba linnast välja kolida, siis võiks ikka  rohkem ruumi ümberringi olla, aga see maja oli küll väga teiste ehitiste vahele surutud. Aed oli vast max 50 m2 ja kõigil ümberkaudsete majade elanikel oli suurepärane ülevaade aias toimuvast.